Immanuel+Kant

Immanuel Kant var en tysk filosof som har hatt en stor innflytelse på den vestlige filosofien. Han var en av de største filosofene innenfor erkjennelsesteorien og fokuserte mye på de forskjellige elementene innenfor rasjonalismen og empirismen. **Kants liv ** Kant ble født i 1724 i Konigsberg i Prussia, dagens Russland. Han gikk igjennom en streng utdanning med mye disiplin, og det var mer fokus på å lære om religion enn matematikk. Han levde et liv fylt av disiplin og rutiner. Det ble sagt at naboene hans kunne stille klokka si etter Kant sine daglige spaserturer. Han giftet seg aldri, men han hadde fortsatt et bra sosialt liv. Ikke nok med at han etter hvert ble en populær filosof, han fikk også stor suksess som lærer og forfatter. Han endte sine dager i 1804, i byen han ble født i. **Kant sin lære ** Immanuel Kant brukte så å si hele sitt liv til å still og besvare spørsmål om livet og verdenen vi lever i. Selv om mye av livet hans var bygd opp av rutiner, var hans tanker annerledes og nyskapende. Det er utrolig mye forskjellig som opptok Kant, og han gikk så dypt han kunne innenfor det som interesserte han. En viktig ting ved hans filosofi, var hans forhold til rasjonalismen og empirismen. Det sies at han var i mellom rasjonalismen og empirismen, han var veldig opptatt av å forene disse to tankegangene. Han mente at man trengte både fornuften og sanselig erfaring for å få kunnskap. Det var ikke nok med bare en av disse to. En annen elementær ting ved Kants lære var at han endret på hva filosofien burde fokusere på. Fra før av handlet filosofien om den ytre verden til individet, det som erkjennes. Det som erkjennes ble også kalt for objektet, mens den som erkjenner ble kalt for subjektet. Kant mente at det var viktigere å fokusere mer på subjektet, for han mente det var mer riktig å se på verden ut fra hvordan hvert enkeltindivid så på den. Det er vår egen bevissthet som i en stor grad former den virkeligheten vi kjenner til. Etter at Kant kom fram til denne måten å filosofere på, satte filosofene etter han mennesket i fokus.
 * //Immanuel kant //**

 C. Aronsen, l. Bomann-Larsen, H. Notaker, //**Eksistens**//, Gyldendal undervisning

[]